કારગીલ યુધ્ધમાં શહિદ થયેલા કેપ્ટન વિક્રમ બત્રાના જીવન પરથી ફિલ્મ બનશે તે બાબતે લાંબા સમયથી ચર્ચા ચાલી રહી છે. આ ફિલ્મમાં મુખ્ય રોલ સિધ્ધાર્થ મલ્હોત્રા નિભાવશે. હિરોઇન કોણ હશે? તે બાબતે રહસ્ય હતું. હવે સ્પષ્ટ થઇ ગયું છે કે હિરોઇનનો રોલ કિયારા અડવાણીને મળ્યો છે. અંગ્રેજી વેબસાઇટ ડીએનએની ખબર મુજબ આ રોલ માટે કિયારા ફાઇનલ થઇ છે. અગાઉ કિયારા લસ્ટ સ્ટોરિઝ નામની ફિલ્મના પોતાના બોલ્ડ સિનને કારણે ખુબ ચર્ચામાં આવી હતી. દર્શકોને તેનો આ રોલ ગમ્યો હતો. હવે તે સિધ્ધાર્થ સાથે અલગ જ રોલમાં જોવા મળવાની છે.